Erga ji'a Ramadaanaa waliirraa faggaachuufi mana ooluun dabarsanii booda, Musliimooti ayyaana Iid aal-Faxiir kabajataniiru.
Muusliimoti Indooneshiyaa salaata irratti hirmaachuun dura ho'iinsi qaama isaani ilaalamaa ture. Ayyaana amantaa Islaamaa gurguddoo lamaan keessaa 'ayyanni sooma hiikaa' isa tokkodha. Ji'a soomaa qulqulluu Ramadaanaa dhuma irratti yeroo addeessi ba'u eegala. Akka barametti, hawaasni hundi ba'e masjiida naannoo isaa jirutti salaata Iid irratti hirmaata. Garuu sababa koronaavayirasiin biyyootiin yedduu sochii ugguranii waan jiraniif, bara kana namoota hedduuf Iid adda ta'ee jira. Ayyaanni kun yeroo addeessi mul'atu irratti waan hundaa'uuf, guyyaan Iid biyyoota gidduutti adda adda. Fakkeenyaaf, Somaaliyaafi Keeniyaatti Sanbata kabajuu eegalani. Indooneeshiyaa fi Taayilaand ammoo Dilbata eegalani. Biyyooti tokko tokkotti ammoo Musliimooti sooma Ramadaanaa har'a Wiixata xumurani Iid aal-Faxiir kabajatu. Suuraalee kabaja ayyaanichaa mul'isa addunyaa iddoo gara garaa walitti qabne daawwadha. Indooneshiyaa masjiidaa Banda Akehitti namootni walitti qabamaniiru. Gaazaatti salaata Iid aal-Faxiiriif Muuslimooti maaskii uffachuufi walirraa fagaachuun argamaniiru Dilbata, Jibuuttiitti amantoonni yeroo salaatan Roomitti, amantoonni masjiida galuun dura ho'iinsi qaama isaanii safaramaa ture Paakistaan , Pashiwaaritti tatamsa'ina Covid-19 hir'isuuf jecha hojjattoonni lafa salaati Iid itti gaggefamu keemikaalaan qulqulleessa turani Cheechiniyaa masjiida Giroozni jiruutti tola ooltonni maaskii uuffatanii amantootaaf gilaavii kennaa turani Iraan, Teehranitti namootni maaskiifi gilaavii uffatanii waliirraa fagachuun ayyaanicha kabajaniiru Biyyootii tokko tokkotti garuu uummanni hedduminaan walitti qabameera. Suraan kun salaata Albaaniyaatti gaggeefame agrasiisa. Suuraaleen hunda mirga abbummaan nama gaafachiisu.